
O Volapükaflens Valöpo! 


Ad sevön fruti püka bevünetik, te neodoy ad küpedön kaoti 
pükik adelik da vol lölik, nendoto ad binön slopan püka mekavik, 
mutoy binön frediman. Badiman jenöfo no kanon jäfädön me dial 
somik. Cedü badimans, fredimans binoms pösods fopik, kels logoms 
lifi äs pölaced, e kel ün del seimik okömöl otüvom midini otosa. 


Ab frediman veratik no binom pösod somik. Do gudiko sevom 
fikulis lifa valemik, lif oma binon veratiko jafik. Büologom dinis badik 
okömöl e steifülom ad nedrefön onis. Finü lif, tuvom koteni dibik, e 
pakom valöpo fredi. 


Vöds at kanons bo bepenön lifi Volapükana veratik. Do dial it 
binon legudik, dasevom, das nets nämädik vola neföro odaoptons oni; 
too sevom, das binon dial lejönik, e kodü atos löfom oni. 


Fredim binon väl - väl keli man sapik nenzogo välom ven 
binom yunan. Väl at slüdon lüodi lifa omik. Badimans, votaflano, 
vedoms künidiks, e suvo no tuvoms seimo gudi. 

Hiel Goethe äsagom, das blig balid menas lo nilädan binon ad 
fredön. I no glömobsös, das hiel Heraklit äkredom, das bad muton 
dabinön kobü gud. Seko badimans i mutoms lödön su tal ot kobü 
fredimans. Sekü atos, keliedobsös ko utans, kels mutoms sufön somödo. 

Ekö buäd pro slopans Volapüka - mutons binön ai fredimans! 


Valikosi Gudikün Oles ed Olikanes 

LÄLID ІМ ЅТОМАГАМ 
fa hiel Lewis Carroll 


KAPIT JÖLID (FIN) 


Äprimons ad dönuön blöfädis ofe, ab, bi äspikons 
otüpo, ätuvof fikuli gretik ad lilön utosi, kelosi äsagons. 


Blöfäd boyada binon, das no kanoy säcöpön kapi, if 
no dabinon koap: das neai büo idunom somikosi, ed anu om 
äbinom tu bäldik ad primön febodi nulik. 


Blöfäd Körarega binon, das kanoy säkapön valikosi, 
kel dalabon kapi, e das no mutoy spikön nesiämi. 


Blöfäd Köradaima binon, das if no dunoy bosi in tef 
at ünü brefüp, valikans posäkapons in top et. (Äbinon 
küpet lätik at, kel idredälükon valikanis us). 


Lälid no äsevof kion sagön plä “leduton lü Jidük: 
säkolsös cedi ofik." 


“Binof in fanäböp,” äsagof Köradaim boyade: 
“ramenolöd ofi isio,” e boyad emogolom äs sagit se car. 


Sunädo pos mogol oma, kap Kata äprimon ad 
nelogädikön, e ven igekömom ko Јіайк, äbinon 
lölöfiko mo; sekü atos, Körareg e boyad ärönoms mo 
e ge ad sukön oni, e retans egolons dönu ad kompenön 
ko pled. 

PROMETHEUS 
(Еа Johann Wolfgang Goethe 


Tegolöd süli ola, o Zeus, 

me lefogafogül 

ed okskilükolöd – äs pul, 
kel säkapom tilis - 

me kvärabims е belasomits. 
Too mutol tali oba 

leadön stanön pro ob, 

e ludomi obik, keli no äbumol, 
e furnodi obik 

pro glut kela 

beglötol obi. 


Nolob nosi pöfikün 

dis sol ka ols, o gods! 
Yamiko nulüdols 

me sakrifotatrips 

e plekaväp 

mayedi olsik, 

е defädolsöv, üf 

cils e lubegans no binonsöv 
fopans spelik. 


Ven nog cil äbinob, 

ed äsevob ni plödio ni ninio, 

tän äflekob logi obik pepölavegöl 
lü sol, äsva binonöv love at 

lil lelilöl ploni obik, 

lad äs obikos, 

miseröl dränäbi. 


Kin äyufon obe 
ta viläd elas Titan. 
Kin äsavon obi demü dead, 

demü slaf? 

No eledunol ito — li 

o lad glutöl saludiko? 

Ed äglutol yuno, gudo, 
pecütölo. Savadani 
slipölane us löpo? 


Oli sümob-la? Pro kis? 
Föro äsofükol-li 
dolis pafledölana? 
Föro drenis ästilükol-li 
pädredälükölana? 

No äsmiton-li obi ad man 
tim valanämädik 
e fät laidüpik, 
söls oba ed oliks? 


Äcedol-li ba, 

das sötoböv lifi hetön, 
fugön ini däsärts, 

bi no ämadikons 
floradrims valik? 


Is seadob, menis fomob 
ma mag obik, 

tributi, kel leigonös obe, 
ad liedön, drenön, 
juitön e fredön, 

e no stümön oli, 

äs ob! 


(Fa Vi-Cifal Hermann Philipps se Deutapük petradutöl) 

STÖBS (Fin) 
(fa Frank Roger) 


Del dönuik lefenüköl in voböp, kosädatrens tufulik, sil 
lefogik, prodöl lureini sutik, e keds lunik menas, kels stebedons 
lifti in Tümalödöp, lom jiela Jessica. 


Äfredof vemo аа lomiokömön: ädujetof vifiko, ed 
änikurbof völaskrini gretik oka. Äfredof ad logön dönu melajoli 
vütropik, vati lemüröl, ёі pamis kledülöl dub vienül sofik. 


Ätelefonof jifleni Moira, ed äsagof: “Lio stadol-li? 


“Stadob gudiko, danö! Ädelo völaskrin oba ämijäfidon, 
ab äbonedob pluamoti, e jinos, das jäfidon gudiko dönu.” 


“Benö! o Jessica, Nek kanon lifön nen völaskrin anu, 
voto neföro logoyöv solanidi. Völaskrin obik jäfidon dü del lölik. 
Leadob igo färmön körtenis. Kin ga vipon-li ad logön se fenät? 


“Si! Binos vemo gudik аа kanön ai juitön soli, sabi e sili 
blövik, e ad glömön stadi jenöfik plödo. E stom obsik, kitimo 
äbinon-li jönik? Igo no memob osi.” 


“E по spetob osi. Sovemo säkuradükos oyi. Binos 
gudik, das solanid obsik binon ninü lom.” 


Bos in skrin äkofudükon Jessica dü timül, ed äsagof: 
“Stebedolös dü timül, begö! Ag! Dabinon nog säkäd. Kis atos 
ebinon-li? Reklam-li? Reklami bo elogob-li dü sekun in skrin 
oba? Neföro büo elogob somikosi. Diabö! Kis ba binon-li?” 


Maibreikans ba eplöpons аа nüdranön ini sit olik. If 
binoböv ol, telefonoböv remanadünoti 


Ed atosi ädunof posä ilogof reklamis ai mödikumis in 
völaskrin. No äbinos so badik äs säkäds ädela, too ävilof getön 
pläni in tef at. 





“Ebonedol pluamoti nejerik,” äplänon vög ci kel 
pefödon fa reklamans. Reklamans onsik klüliko pubons in skrin 

olik.” 


“Ab vilob labön logami nedöfik,” äflagedof Jessica. 
“Nosi bisarik, reklamis nonik, te melajoli, soli е vali, keli vilob 
logön.” 


“Mobob üfo, das bonedol pluamoti, kel ninükon stöbi 
reklamas. Obinon jerikum, bi no labon födans, ab obinon 
pötöfikün pro ol.” 


“Suemob,” äseifof Jessica. “Ovisitob vüresodaspadi olik 
аа logön lofotis.” 


Jessica äsumof dönu telefonömi, еа älilof vögi jiela Moira, 
kel äsagon: 


“Memob, das esagol obe, das älabol säkädis tefü 
völaskrin olik.” 


“Si! ab апи ebonedob pluamoti jerikum, e val jäfidon äs 
büo. Апи dalabob solanidi ai domo.” 


“Benö! Ab bosil bisarik jenon is, e vilob dalilön cedi olik, 
bi labol plaki ömik tefü säkädis somik. Jenöfo tü tims lunomik, 
sol in skrin oba padagükon fa lefogs. Säkob obi, kis ba kodon 
atosi?” 


“Lebonedi liosotik dalabol-li?” 

“Binon leboned jerik kobü stöbs ta maibreikans e viruds, 
äsi stöb reklamas. Sekü atos, sötob juitön solaliti nidik nen rop 
seimik. No sevob, kis mijäfidon.” 

“Omutol telefonön remanadüni,” ämobof Jessica, “ab 
jenöfo säkob obi, va steifüloy ad selön pluamotis ko stöb ta 
mistom,” 


“Kisi-li?” äsäkof Moira. 


“Ekö te tikamagot obik!” äsagof Jessica, ed älogedof 
vifiko skrini oka ad logön va lefogs balid id ilükömon ya pö of. 

FRIEDRICH BRÖNNIMAN (1846 - 1930) 
(fa hiel Brian R. Bishop) 


In gased Speramtapükik : Ла Ondo de Esperanto’ 
(2013:2 (220) febula atyela, pad 18), Reinhard Haupenthal, 
nolan zilik dö jenav Volapüka, äpübom yegedi nitedik e 
nunafulik yumedü vobot Jveizana Andreas Künzli, sev. 
‘Universalaj lingvoj en Svislando’ [Valemapüks in 
Jveizän]. Ekö nuns veütikün yegeda: 





Brönniman pämotom yelü 1846-11-06 tö Belp. 
Geometan calöfik zifa Bern, ämafom Foti Zifatatik ela 
Belp e ziläki löpik ela Bern. Yelü 1878 pävälom geometan 
zifik ed ämafom zifi vönik. Yelü 1888 äpübom buki tiädü 
: ‘Mafam kadatik та büdüls lonöfik in kantons baläläna 
Jveizänik е läned kälafotik kobälänik”. [tradut tiäda 
tradutoda Sperantapükik]. Äkobofünom sogi geometik 
zifa Bern. Ädeadom tü d. 1930-08-06 in malädanöp 
Salem; päsepelom in Schoszhalde. 


DUNOTS TEFÜ VOLAPÜK 


Brönniman ävedom presidan Volapükakluba Bern 
tü d. 10id yanula, yela 1889. Klub pänefünon tü d. 10id 
yanula, yela 1893 kodü ‘kondot tazeilik e vilädik datuvala 
e pärid dinäda omik demü atos” [tradut tradutoda 
Sperantapükik]. Cifabukeman Bloesch äpenom in 
protokabuk: “Pedegivöl bukeme zifik ad pakonsefön e 
padalaböl fa presidan lätik soga, söl zifageometan F. 
Brönniman mulü tobul 1893.” [tradut tradutoda 
Sperantapükik]. Bukem zifik id ädageton konleti bukas, 
gasedas e namapenädas volapükikas ela Brönniman. 
Ninü spoded omik dabinons peneds fa Schleyer, 
Kerckhoffs, Schnepper, e votans. Niverabukem zifa Bern 
пи dalabon bukis, pämodis e gasedis pebükölis. Ün 
presenatim valiks otas stebedons lisedami calöfik 

HIMATAN BÄLDOTÜ LIFAYELS JÖL 


Hipul bäldotü lifayels jöl se Sulüda-Frikop 
ematikom ko vom bäldotü lifayels plu mäldeg, bi fantum 
lefata omik, kel ädeadom bü yels mödik, äbüdom оте ad 
dunön atosi. 


Samele Masilela ematikom ko mot cilas lul, Helena 
Shabangu, kel ya labof matani, fo vüdans tum. Samele 
älesagom, das lefat deadik oma äkoefom lelöfi omik pro 
of, ed äbegom ele Samele ad matikön ko of pro om. Bi 
valikans ädredons demü bölad fa lanavol if mat no äjenon, 
äbaicedoy ad fölön vipi oma. 


Äsagoy, das matikam, suämü pouns zao mil, 
ägeton benedi famüla oma, äsi uti himatana anuik jisöla 
Shabangu. Mat sinifon, das el Samele binom lufat cilas 
lul jisöla Shabangu, kels labons kobo bäldoti lifayelas vü 
teldegvel e kildegvel. Do sagoy, das el Samele ävilom 
zälön matikami, jinos, das higam ya äbedotom fütüri 
mödayelik ota. "Ven obäldikumob," äsagom Samele 
gasedamanes, "omatikob Ко vom bäldotü ob." Äläükom, 
das desinom anu ad julön e studön mödo. 


Sagoy, das matikam eleskänon kobädi topik, ab mot 
ela Samele äbegesagof, das matikam äjenon te ad 
kotenükön lanavoli, lesagölo, das mat somik no binon 
bligöfik ma lon. Jisöl Masilela id äsagof, das dun at 
ikotenükon lanavoli. "If no ilobedobsöv lebegi lefata, 
tän bos badik üjenonöv in famül obsik. No äbinon säkäd 
pro ob pösodiko, bi äsevob, das lefat ela Samele ävilom 
matikön ko jisöl Shabangu, e sekü atos, ukotenükobs omi. 

SAGODS FA HIEL OSCAR WILDE 





Fätajigod по sedof obes bünunis. Binof tu sapik u tu kruälik ad 
so bitön. 


Drenam binon seföp vomas nejönik, ab rübükam jönikanas. 
Löfolsöd lekani pro it, e täno valikos, keli neodols poläükons ole. 
Dediet at tefü jön ä jafädam dinas jönik binon bluf kulivas gretik 
valik. Binos atos, kel votafomon lifi sifana valik ini sakram pla 
spekul. 

Ai binos völadik ad säkön , do no ai so ad gespikön säki. 


Vom lölöfik gudik binof zesüdik ad dunön seimikosi lölöfiko 
fopiki. 


Stipü dugäl lönedik, vom kanof dunön seimikosi. 

Ai sagob utosi, kelosi no sötob sagön. Jenöfo sagob kösömiko 
utosi, kelosi vo cedob - pök gretik nutimo. Suvo kodos, das 
misuemoy. 


Plak binon utos, kelosi valan nemon pökis okik. 


Nendöf veratik binädon me ut, no keli men dunon, ab keli men 
binon. 


Stab jemoda valik binon fümäl nesüdöfik verik. 

Bespikoy somödiko jöni konfida. Jinos, das по pasevon jön vemo 
feinikum dota. Kredam binon mu nenitedik. Dotam binon go 
jänädälik. Galäl binon lifam, ab taked jü sef binon deadam. 


Vobed alik, keli ргоаоу, jafon пеепі. Аа binön pöpedik, 
mutoy binön zänedöfik. 


No kanoy siön, das sötäl tumödik gudükumon vemo u 
sanabi u fredi lönikis. 


(Тгааићос fa hiel lan Niles) 


